‘Konke ngikwenza ngothando’
Uthe: “Ngesikhathi ngisakhula kwakunzima kakhulu ngoba abazali bebe ngasebenzi, phezu kwalokho umama waye qinisekisa ukuthi silala sidlile njengoba waye nabantwana abayisithuba. Yize sasixakekile ekhaya ngazitshela ukuthi akukho okudlula imfundo, ngakho ngafunda ngaze ngaphothula umatikuletsheni eSiphesihle High School. Ngiyabonga kumama owaye sigqugquzela ngaso sonke isikhathi. Okuhle wukuthi impilo yashintsha ngo-2004 ngesikhathi umama ethola umsebenzi wasemakhishini eKloof,” kusho yena.
“Iningi le ntsha ngalibona lididekile lingazi nokuthi kumele lenzeni ngempilo. Okubuhlungu abanye bebe phuma emindenini entulayo abanye beyizi ntadane. Ngahlala phansi ngacabanga icebo elizoqoqa intsha yenze okuhle ngempilo yayo. Isifiso sami kwakuwukuthi intsha izibandakanye kwezemidlalo.”
Uqhube wathi emva kokuphuma nesu wabe esekhuluma nothishanohloko ezikoleni ezimbili zase Clermont.
Emva kokuba uSphiwe eqale iqembu labafundi ebaqeqeshela ukuba bebe ngaba subathi, yilapho amalungu omphakathi engenele leli qembu.
“I-Amakhosi AC inamalungu ayi-160 aneminyaka eyi-13 kuya kweyi-65 ubudala. Esikhathini esiningi siba nemidlalo esizi sungulele yona phecelezi ama Fun Walk ukuze sikhulise isikhwama semali nokuthi amalungu egqugquzeleke ukuba angayeki ukuba ngabasubathi kepha beqhubekele phambili. Inselelo esibhekene nayo okwamanje ukungabi nayo imali yokuxhasa amalungu e-Amakhosi AC. Kunzima ngoba amanye ahlala nogogo njengoba beyizi ntandane kuyaye kube lukhuni ukuthi ugogo ekhiphe imali yomphako noma imali esuke idingeka ngaleso sikhathi, kodwa ngiyezama konke okuse mandleni ukuthi ngibalekelele yize ngingasebenzi.”
Uthe okwamanje amalungu e-Amakhosi AC alungiselela umdlalo omkhulu we-Youth Run, futhi ubagqugquzela mihla yonke ukuthi bengapheli amandla.
“Konke esikwenzayo sikwenza ngothando. Ngihlale ngitshela amalungu ekilabhu ukuthi konke abakwenzayo kumele bakwenze ngothando ukuze bezuze okukhulu empilweni. Ngibonga uMnuz Justine ongumphathi wakwa-Build it ePinetown oxhase ngomfaniswano. Nginxusa osomabhizinisi, izinhlangano ezahlukene namabandla ukuba asixhase nganoma yiluphi uxhaso,” kusho uSphiwe.